Diari Oficial de la Generalitat Valenciana


Sumari del DOGV 7521, del 08-05-2015 (2015/4046)

Notificació de demanda i citació a vista oral. Expedient número 004/15-A.
-------------------------------------------------------------------------

### Dades del document

Número de DOGV
:   7521

Data del DOGV
:   08-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4046


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de demanda i citació a vista oral. Expedient número 004/15-A. [2015/4046]  
Luis Felipe Suárez Jorcano, president de la Junta Arbitral de Transports d'Alacant, d'acord amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Transportes Renato, SL que se li ha intentat la notificació i citació per a vista oral en l'expedient refererit a conseqüència del procediment que s'hi ha seguit i que no ha pogut ser comunicat per absència, parador ignorat, caducat o refusat.  
  
El text de la notificació és el següent:  
«El 19 de gener de 2015 ha tingut entrada en este Servici Territorial de Transports la reclamació interposada contra vostés per Kronofrio Logistic, SL, la documentació de la qual està disponible per a consulta de l'interessat en esta Junta Arbitral, per tal que d'acord amb el que preveu l'article primer, apartat b) de l'Orde de 12 de juny de 1991, de la Conselleria d'Obres Públiques, Urbanisme i Transports, es done per assabentat a fi de seguir el procediment.  
D'acord amb l'article 162 de la Llei 13/1996, de 30 de desembre, de Mesures Fiscals, Administratives i de l'Orde Social; que modifica la Llei 16/1987, de 30 de juliol, d'ordenació dels transports terrestres, modificada parcialment per la Llei 29/2003, de 8 d'octubre, sobre millora de les condicions de competència i seguretat en el mercat del transport per carretera i que en referència a les juntes arbitrals diu:  
  
?Es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 15.000 euros i cap de les parts que intervenen en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat.-  
S'entén que no hi ha manifestació expressa de no-sotmetiment, i se li concedix la possibilitat de contestar a la demanda abans de la celebració de la vista oral, que es fixa, i per a la qual en este acte és citat, el 28 de maig de 2015 a les 10.00 hores en els locals d'este Servici Territorial de Transports, avinguda d'Aguilera, 1, sexta planta, d'Alacant.  
  
En ella ambdós parts podran exposar les al·legacions que estimen pertinents i practicar les proves oportunes. En el cas de designar representant que actue en nom seu durant la vista, haurà d'estar degudament autoritzat amb documentació que justifique la seua representació i, en el cas de representar una empresa, haurà d'acreditar-se per mitjà d'escriptura notarial o certificat de la secretaria o president de la societat.  
  
En este mateix sentit, en cas de tindre previst assistir a la vista acompanyat de lletrat, haurà de manifestar-ho abans de la data indicada, a fi de traslladar-li-ho a la part contrària per si considerara l'auxili de direcció lletrada.  
La inassistència a la vista oral de l'actor, i, o si és el cas, del representant per ell designat, determinarà que es considere que desistix de la seua reclamació, i s'ordenarà l'arxiu de l'expedient.  
La no-assistència de la part demandada no impedirà la celebració de la vista, i que el laude siga dictat. Quedarà amb això oberta per al reclamant, si ho creu oportú, la via judicial pertinent a fi d'instar-ne l'execució.  
La composició del Col·legi Arbitral pot ser consultada en la pàgina web de la Conselleria d'Infraestructures Territori i Medi Ambient als efectes de recusació d'algun dels seus membres http://www.citma.gva.es/cast/transportes/juntas-trans/compjuntastrans/.  
  
Ho comunique per al seu coneixement i als efectes oportuns.»  
  
Alacant, 28 d'abril de 2015. El president de la Junta Arbitral de Transports d'Alacant: Luis Felipe Suárez Jorcano.